text: [{"text_idx": "#000001", "text": "St\u00f8rsta ukrainska dronua\u0301lop si\u0301\u00f0an kri\u0301ggi\u00f0 byrja\u00f0i"}, {"text_idx": "#000002", "text": "Seks flogf\u00f8r vo\u0301r\u00f0u oy\u00f0il\u00f8gd. Russland lovar hevnd"}, {"text_idx": "#000004", "text": "Ukraina framdi eitt dronua\u0301lop i\u0301 seks ymiskum \u00f8kjum i\u0301 Russlandi seint i\u0301 gja\u0301rkv\u00f8ldi\u00f0 og i\u0301 na\u0301tt, samb\u00e6rt russisku verjuni."}, {"text_idx": "#000005", "text": "Samb\u00e6rt ti\u0301\u00f0indastovuni AP, so var\u00f0 millum anna\u00f0 lopi\u00f0 a\u0301 ein herna\u00f0arflogv\u00f8ll i\u0301 Pskov-\u00f8kinum i\u0301 Vesturrusslandi, bert 30 kilometrar fra\u0301 estiska markinum. Russiski by\u0301urin Pskov liggur 800 kilometrar fra\u0301 ukrainska markinum."}, {"text_idx": "#000006", "text": "Fy\u0301ra russisk herna\u00f0arflutningsflogf\u00f8r av slagnum ll-76 vo\u0301r\u00f0u rakt, sum kosta umlei\u00f0 340 millio\u0301nir kro\u0301nur hv\u00f8rt. Eisini eru o\u0301va\u0301tta\u00f0i ti\u0301\u00f0indini, at tvey flogf\u00f8r afturat fingu ska\u00f0a."}, {"text_idx": "#000008", "text": "Ukrainskir myndugleikar plaga ikki at taka a\u0301byrgd fyri a\u0301lop a\u0301 russiskari j\u00f8r\u00f0, og stjo\u0301rnin hevur heldur ikki hesa fer\u00f0 sagt naka\u00f0 um hesi a\u0301lopini."}, {"text_idx": "#000009", "text": "Russar framdu eisini a\u0301lop i\u0301 na\u0301tt. Ukrainski h\u00f8vu\u00f0ssta\u00f0urin, Kyiv, var undir a\u0301lopi, og samb\u00e6rt ukrainsku myndugleikum, so vo\u0301ru 20 dronur skotnar ni\u00f0ur. Tvey fo\u0301lk doy\u00f0u, ta\u0301 tey blivu rakt av vraklutum."}, {"text_idx": "#000010", "text": "Russland lovar hevnd fyri ukrainsku dronua\u0301lopiniRussiska uttanri\u0301kisra\u0301\u00f0i\u00f0 sigur i\u0301 dag, at ukrainsku dronua\u0301lopini a\u0301 russiskari j\u00f8r\u00f0 fara ikki at ver\u00f0a gloymd, og at Ukraina kann v\u00e6nta s\u00e6r afturl\u00f8ning fyri hesi a\u0301lop."}, {"text_idx": "#000011", "text": "Maria Zakharova, talskvinna fyri russiska uttanri\u0301kisra\u0301\u00f0i\u00f0, sigur i\u0301 ti\u0301\u00f0indafundi i\u0301 dag, at ti\u0301li\u0301kar dronur, sum vo\u0301ru ny\u0301ttar i\u0301 Pskov, ikki hava megna\u00f0 at flogi\u00f0 so langt uttan upply\u0301singar og hja\u0301lp fra\u0301 londum i\u0301 vestara heiminum."}, {"text_idx": "#000012", "text": "Serfr\u00f8\u00f0ingar meta hinvegin, at dronurnar ikki eru sendar u\u0301r Ukraina, men eru sendar u\u0301r Russlandi, og ti\u0301 meta serfr\u00f8\u00f0ingarnir, at hetta hevur tiki\u00f0 russisku myndugleikarnar av bo\u0301li, hvussu ta\u00f0 hevur bori\u00f0 til hja\u0301 ukrainskum serdeildum at fer\u00f0ast langt inn i\u0301 Russland, uttan at ver\u00f0a s\u00e6ddir."}, {"text_idx": "#000013", "text": "\u2757\ufe0f #Pskov. Emergency services report that four Il-76 aircraft were damaged after a drone attack on a military airfield. At least 20 drones were involved in the attack on Pskov, Russian media reported.Local residents publish footage of the situation in the city. /aKVgAkuQDy"}, {"text_idx": "#000014", "text": "Samr\u00f8\u00f0a: Ny\u0301ggju tilm\u00e6lini fara ikki at dy\u0301rka jar\u00f0hita"}]